Novnaskitaj dentoj

Naskiĝaj dentoj estas dentoj, kiuj ĉeestas super la gingivo ĉe naskiĝo kaj novnaskitaj dentoj estas dentoj, kiuj eliras tra la gingivo dum la unua vivmonato (la novnaskita periodo). La incidenco de novnaskitaj dentoj varias konsiderinde, inter 1:700 kaj 1:30 000 depende de la speco de studaĵo; la plej granda ofteco troviĝas en la sola studaĵo, kiu baziĝas nur je persona ekzameno de pacientoj. Naskiĝaj dentoj kaj novnaskitaj dentoj povas esti la normalaj laktodentoj de la bebo, kiuj eliĝas tro frue. Ĉi tiuj devus esti konservitaj, se eblas. Alternative, ili povus esti supernombraj dentoj, ekstraj dentoj, ne parto de la normala asigno de dentoj.

Priskribo
La naskiĝaj dentoj plej ofte estas mandibulaj centraj incizivoj. Ili havas malmultan radikan strukturon kaj estas ligitaj al la fino de la gingivo per mola histo kaj ofte estas moveblaj.

Kuracado
Neniu interveno estas kutime rekomendata, krom se ili kaŭzas malfacilaĵojn al la bebo aŭ patrino. Tamen iuj rekomendas, ke ili estu forigitaj, ĉar la dento povas tranĉi aŭ amputi pinton de la lango. Ili devus resti en la buŝo, kiel eble plej longe por malpliigi la probablecon forigi permanentajn dentoburĝonojn kun la naskiĝa dento. Ili ankaŭ ne devus esti forigitaj, se la bebo havas hipoprotrombinemion. Kaze de komplikaĵoj, kiam la naskiĝaj dentoj devas esti forigitaj, dentaj rentgenaj fotoj devus esti faritaj kiam ajn eblas kaj ili povas esti analizitaj kaj prizorgitaj kun pediatraj dentistoj.

Socio kaj kulturo 
Jam en la frua historio, niaj prapatroj atribuis grandan gravecon al la dentoj de novnaskitoj. Same kiel la pluaj fingroj super kvin, ankaŭ la dentoj, kiuj aperis frue, estis dotitaj per ia eksterordinara magia povo - ĝuste ĉar tiaj novnaskitoj malofte naskiĝis, kaj tial ili estis konsiderataj specialaj, malsamaj al la averaĝaj. Tiaj homoj estis konsiderataj ŝamanoj, kiuj kapablis je aferoj, kion neniu alia ordinara mortulo povis. Ĉi tion indikas ankaŭ la fakto, ke tiaj dentoj - analoge al la plusa "ŝamana fingro" - estas ankaŭ nomataj en parolo de kelkaj popoloj (ekz. hungara) kiel ŝamanaj dentoj.

Rimarkindaj kazoj:

Napoleono Bonaparte
Ludoviko la 14-a
Rikardo la 3-a
Ivano la Terura
Kate Mulgrew
Honoré-Gabriel Riqueti de Mirabeau
Kardinalo Mazarin
Kardinalo Richelieu
Zoroastro
Hanibalo
Manius Curius Dentatus (la signifo de lia familia nomo)

Kategorio:Novnaskitologio